১৯৭১য়ের মার্চে মুজিবের সাথে ঢাকায় প্রেসিডেন্ট ইয়াহিয়া খানের বৈঠক বসেছিল। ভুট্টো্ও তখন ঢাকায়। সে বৈঠকে ইয়াহিয়া খান মুজিবের ৬ দফা নিয়ে প্রথমে দরকাষি করলেও পরে সবটুকুই মেনে নিয়েছিলেন। যে কোন মূল্যে আসন্ন যুদ্ধটি তিনি পরিহার করতে চেয়েছিলেন। মুজিব ১৯৭০ সালের নির্বাচন জিতেছিলেন ৬ দফার ভিত্তিতে পাকিস্তানের অখন্ডতা রক্ষা ও বাংলাদেশের স্বায়ত্বশাসন লাভের ঘোষনা দিয়ে। তখন পূর্ব পাকিস্তানকে বিচ্ছিন্ন করা কোন এজেন্ডা ছিল না। পূর্ব পাকিস্তান পশ্চিম পাকিস্তানের উপনিবেশ সে সব কথাও মুজিব মুখে আনেননি। অথচ একাত্তরের মার্চে এসে মুজিব তার গোলপোষ্টই পাল্টে ফেলেন। তিনি তার ৬ দফাকে একদফায় পরিণত করেন। সে এক দফাটি হলো পাকিস্তান ভাঙ্গা ও বিচ্ছিন্ন বাংলাদেশ প্রতিষ্ঠা করা। সে সিদ্ধান্ত তিনি নিয়েছিলেন জনগণ থেকে ম্যান্ডেট না নিয়েই। প্রেসেডেন্ট ইয়াহিয়া খান ৬ দফা এতটুকু মেনে নিয়েছিলেন যে,ঢাকাতে বসেই তখন ঢাকায় উপস্থিত পাকিস্তানের কেন্দ্রীয় আইনমন্ত্রী ও পাকিস্তান সুপ্রিম কোর্টের সাবেক প্রধান বিচারপতি কর্নেলিয়াসকে হুকুম দিয়েছিলেন ৬ দফার আঙ্গিকে পাকিস্তানের শাসনতন্ত্রের একটি খসড়া তৈরী করতে। আর তার পরিকল্পনা মন্ত্রী এম এম আহম্মদকে বলেছিলেন ৬ দফা অনুসারে দুই মুদ্রা ও দুই প্রদেশের দুই পৃথক অর্থনীতির ভিত্তিতে আর্থিক পরিকল্পনার কাঠামোর বানাতে। ইয়াহিয়া খান চাচ্ছিলেন, আর যাই হোক পাকিস্তান বেঁচে যাক। কিন্তু মুজিব ২৩শে মার্চের বৈঠকে নতুন দাবী তুললেন, পূর্ব পকিস্তান থেকে সামরিক আইন তুলে নিতে হবে এবং সে সাথে সেনাপ্রত্যাহার করতে হবে। তার আরো দাবী ছিল, পূর্ব পকিস্তানে মুজিবের হাতে ক্ষমতা হস্তান্তর। অথচ কেন্দ্রীয় সরকার গঠন নিয়ে মুজিবের কোন আগ্রহই ছিল না।